b'\n_START_ARTICLE_\nFrizijska grupa\n_START_PARAGRAPH_\nFr\xc3\xadzijska gr\xc3\xbapa je matemati\xc4\x8dni koncept klasifikacije oblik na dvorazse\xc5\xbenih ploskvah, ki se na podlagi simetrij v vzorcu v eni smeri ponavljajo. Tak\xc5\xa1ni vzorci se pogosto pojavljajo v arhitekturi in dekorativni umetnosti. Matemati\xc4\x8dna obravnava tak\xc5\xa1nih vzorcev razkrije, da lahko obstaja to\xc4\x8dno sedem razli\xc4\x8dnih vrst vzorcev._NEWLINE_Frizijske grupe so dvorazse\xc5\xbene grupe na premici in imajo le eno smer ponavljanja. Povezane so z bolj zapletenimi tapetnimi grupami, ki klasificirajo vzorce ponavljajo\xc4\x8de v dveh smereh._NEWLINE_Kakor tapetne grupe se frizijske grupe velikokrat predo\xc4\x8dijo s preprostim periodi\xc4\x8dnim vzorcem v obravnavani kategoriji._NEWLINE_Grupa se imenuje po frizu, delu anti\xc4\x8dnega templja med arhitravom in zatrepom.'